জামতাড়া গ্যাংয়ের তিন সদস্যকে গ্রেফতার করল রাজ্য পুলিশ

কলাকাতা: রাজ্যজুড়ে বাড়ছে সাইবার প্রতারণা (Cyber Fraud in Bengal)। তা রুখতে উদ্যোগ রাজ্য পুলিশ (West Bengal Police)। সাইবার নিরাপত্তায় বড় সাফল্য রাজ্য পুলিশের। বীরভূম থেকে জামতাড়া গ্যাংয়ের তিন সদস্যকে গ্রেফতার করল রাজ্য পুলিশের সাইবার শাখা। গত ১৫ দিনে রাজ্যের বিভিন্ন প্রান্তের ৪৬ জনকে গ্রেফতার করেছে পুলিশ। বাজেয়াপ্ত করা হয়েছে প্রচুর সংখ্যক সিমকার্ড, ডেবিট ও ক্রেডিট কার্ড। বেশ কয়েকটি ব্যাঙ্ক অ্যাকাউন্টও ফ্রিজ করেছেন তদন্তকারীরা।

আরও পড়ুন:বিজেপির নাম ঘোষণার নিষেধাজ্ঞা উঠল

‘সাইবার শক্তি’ (Cyber Shakti) নামে শুরু হয়েছিল তল্লাশি অভিযান। দীর্ঘ প্রতীক্ষার পর অবশেষে মিলল সাফল্য। আরও গ্রেফতারি যে হতে পারে, সেই ইঙ্গিতটাও সাংবাদিক বৈঠক থেকে দিয়ে দিলেন এডিজি দক্ষিণবঙ্গ সুপ্রতিম সরকার। ‘ এডিজি দক্ষিণবঙ্গ সুপ্রতীম সরকার জানান, আসানসোল, বীরভূম, দুর্গাপুর, চন্দননগর, পূর্ব বর্ধমান থেকে একাধিক অভিযোগ জমা পড়ে। কোনও বিখ্যাত সংস্থার নাম করে মূলত সাইবার প্রতারণা করা হয়। ডিজিটাল অ্যারেস্টের অভিযোগও উঠেছে বহু। এছাড়া ভুয়ো চাকরি, ভুয়ো বিনিয়োগ,সহ একাধিক অভিযোগ ওঠে। সে কারণে অপারেশন ‘সাইবার শক্তি’ চালু করে রাজ্য পুলিশ। ১০টি টিম গঠন করা হয়। বীরভূম, আসানসোল, চন্দননগর, পূর্ব বর্ধমান-সহ একাধিক জায়গায় ছোট ছোট দলে প্রতারণা চলছিল দীর্ঘদিন ধরে। তল্লাশি চালিয়ে সাইবার প্রতারকদের গ্রেফতার করা হয়। গত ১৫ দিনে ৪৬ জনকে গ্রেফতার করা হয়। শতাধিক ভুয়ো ব্যাঙ্ক অ্যাকাউন্ট, ডেবিট কার্ড, ক্রেডিট কার্ড-সহ একাধিক জিনিসপত্র বাজেয়াপ্ত করা হয়েছে।

অন্য খবর দেখুন